เงินบาทเปิด 36.12/14 แนวโน้มยังอ่อนค่า รอความชัดเจนเฟดกลางสัปดาห์นี้
เงินบาทเปิดตลาดเช้านี้อยู่ที่ระดับ 36.12/14 บาท/ดอลลาร์ อ่อนค่าต่อจากช่วงเย็นวันศุกร์ที่ปิดตลาดที่ระดับ 36.04 บาท/ดอลลาร์
14 ธ.ค. 2558

นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.12/14 บาท/ดอลลาร์ อ่อนค่าต่อจากช่วงเย็นวันศุกร์ที่ปิดตลาดที่ระดับ 36.04 บาท/ดอลลาร์
วันนี้เงินบาทน่าจะยังแกว่งในกรอบแคบๆ เพื่อรอดูผลการประชุมของคณะกรรมการกำหนดนโยบายการเงิน ของธนาคารกลางสหรัฐ (FOMC) ในกลางสัปดาห์นี้ว่าจะตัดสินใจปรับขึ้นอัตราดอกเบี้ยในรอบนี้หรือไม่ อย่างไรก็ดี เงินบาทยังมีทิศทางอ่อนค่าเช่นเดียวกับสกุลเงินอื่นๆ ในภูมิภาค
นักบริหารเงิน คาดว่า วันนี้เงินบาทจะเคลื่อนไหวในกรอบ 36.05-36.30 บาท/ดอลลาร์